อิชโบเชท

ในคัมภีร์ฮีบรู อิชโบเชท (; , "ชายผู้น่าละอาย") หรือ เอชบาอัล (; ); การสะกดแบบอื่น Ishbaal, "ชายแห่งพระบาอัล") เป็นกษัตริย์ลำดับที่ 2 ของอาณาจักรอิสราเอล หลังการสิ้นพระชนม์ของซาอูลพระบิดา อิชโบเชทได้สืบราชบัลลังก์และครองราชย์เป็นเวลา 2 ปี 

ในรัชสมัยของอิชโบเชท พระองค์มีความขัดแย้งกับดาวิดซึ่งได้รับการเจิมตั้งให้เป็นผู้สืบราชบัลลังก์ถัดจากซาอูลโดยเผ่ายูดาห์ ความเป็นอริระหว่างทั้งคู่ได้กำหนดภูมิทัศน์ทางการเมืองของอาณาจักรในเวลานั้น คัมภีร์ฮีบรูเล่าว่าตลอดรัชสมัยของอิชโบทเชทมีการทำสงครามกับทัพของดาวิด เนื่องด้วยทั้งสองฝ่ายต่างแย่งชิงอำนาจปกครองและความชอบธรรม อิชโบเชทถูกลอบปลงพระชนม์โดยหัวหน้าทหารของพระองค์เอง 2 คนคือบาอานาห์และเรคาบ ผู้ซึ่งเชื่อว่าการลอบปลงพระชนม์ครั้งนี้จะทำให้พวกตนได้รับความโปรดปรานจากดาวิด เหตุการณ์ปลงพระชนม์นี้ไม่เพียงทำให้รัชสมัยของอิชโบเชทสิ้นสุดลงก่อนเวลาอันควร แต่ยังมีบทบาทสำคัญในการรวบรวมอาณาจักรในเวลาต่อมาภายใต้การนำของดาวิด

 อ้างอิง 

 บรรณานุกรม 

 แหล่งข้อมูลอื่น 
Ish-bosheth (Article by: Emil G. Hirsch and M. Seligsohn in Jewish Encyclopedia)
King Ishbosheth - Biography (Christian view)
Easton's Bible Dictionary (Ish-bosheth) 
"Eshbaʽal Ben Bedaʽ" pottery inscription discovery, from the Time of King David

หมวดหมู่:พระมหากษัตริย์อิสราเอล (สหราชาธิปไตย)
หมวดหมู่:ราชวงศ์ซาอูล
หมวดหมู่:บุคคลจากหนังสือซามูเอล
หมวดหมู่:เจ้าแผ่นดินที่ถูกปลดจากราชบัลลังก์
หมวดหมู่:เหยื่อฆาตกรรมในคัมภีร์ไบเบิล